Действията на „Гьобен“ оказват голямо влияние върху операциите на Кавказкия фронт. До 1914 г. руските линкори доминират в Черно море, и руската армия планира десант в Босфора. Появата на „Гьобен“ из корен изменя ситуацията: всички действия при турските брегове вече изискват присъствието на цялата броненосна бригада на ЧФ, тъй като по-малки сили могат да бъдат унищожени от „Гьобен“. Влиянието на „Гьобен“ е неутрализирано едва в началото на 1916 г. с влизането в строй на руските линкори „Императрица Мария“ и „Императрица Екатерина Велика“. Неутрализирането на „Гьобен“ коренно променя съотношението на силите на Кавказко-черноморския театър в полза на Русия.